7.  ข้อพิพาททางกฎหมาย

  บริษัทได้ยื่นคำร้องขอฟื้นฟูกิจการต่อศาลล้มละลายกลางเมื่อวันที่ 27 กุมภาพันธ์ 2546

ศาลได้มีคำสั่งให้ฟื้นฟูกิจการและตั้งนางสาวศรีวิไล ฉัตรจุฑามาส เป็นผู้ทำแผนเมื่อวันที่ 24 มีนาคม
2546 ต่อมาศาลได้มีคำสั่งเห็นชอบด้วยแผนเมื่อวันที่ 1 ธันวาคม 2546 และตั้งนางสาวศรีวิไล

ฉัตรจุฑามาส เป็นผู้บริหารแผน

  สรุปสาระสำคัญของแผนฟื้นฟูกิจการดังนี้

1.  การปรับโครงสร้างหนี้

  เจ้าหนี้ได้ยื่นคำขอรับชำระหนี้ทั้งสิ้น 817,279,179.44 บาท ในแผนได้ลดหนี้เงินต้น

จำนวน504,135,600.51 บาท และลดหนี้ดอกเบี้ย 21,800,476.35 บาท แบ่งเจ้าหนี้เป็น 4
กลุ่ม

  เจ้าหนี้กลุ่ม 1 เจ้าหนี้มีประกัน จะได้รับชำระเป็นเงินสดรวม 130,000,000 บาท

ภายใน 6 เดือน และเจ้าหนี้ต้องดำเนินการไถ่ถอนหลักประกันแก่บริษัทในวันรับเงิน

  เจ้าหนี้กลุ่ม 2 เจ้าหนี้ไม่มีประกันเป็นหนี้เงินกู้ยืมส่วนที่เกินจากราคาหลักประกัน จะ

ได้รับชำระเป็นเงินสดรวม 60,433,621.01 บาท ภายใน 6 เดือน

  เจ้าหนี้กลุ่ม 3 เจ้าหนี้ไม่มีประกัน เจ้าหนี้หุ้นกู้แปลงสภาพ ให้ยกเลิก “ หุ้นกู้แปลง

สภาพ TCJไถ่ถอน 31 สิงหาคม 2555 ” และเจ้าหนี้ จะได้รับชำระเป็นเงินสดรวม
81,109,481.57 บาท ภายใน 6 เดือน โดยต้องเวนคืนใบหุ้นกู้แปลงสภาพดังกล่าวคืนแก่บริษัท
เพื่อรับชำระหนี้ตามแผน

  เจ้าหนี้กลุ่ม 4 เจ้าหนี้ไม่มีประกัน เจ้าหนี้ค่าเช่าที่ดิน จะได้รับชำระเป็นหุ้นสามัญของ

บริษัทจำนวน 19,800,0000 หุ้น มูลค่าที่ตราไว้ 10 บาท ต่อหุ้น แปลงหนี้เป็นทุนในราคา 1
บาทต่อหุ้น โดยเจ้าหนี้จะได้รับชำระภายใน 3 เดือน
ซึ่งหลังแปลงหนี้เป็นทุนแล้วจะเป็นผู้ถือหุ้นรายใหญ่ของบริษัท
และจะไม่เก็บค่าเช่าที่ดินอันเป็นที่ตั้งอาคารสำนักงานใหญ่ของบริษัท
นับจากวันที่ศาลมีคำสั่งเห็นชอบด้วยแผนจนกว่าเจ้าหนี้ทุกรายจะได้รับชำระหนี้ครบถ้วน

เจ้าหนี้ทุกรายตกลงที่จะไม่คิดดอกเบี้ยจากจำนวนเงินที่จะชำระตามแผน
นับจากวันที่ศาลได้มีคำสั่งเห็นชอบด้วยแผนจนถึงวันที่บริษัทได้ชำระหนี้ตามแผนครบถ้วน
และเมื่อบริษัทได้ชำระเงินให้แก่เจ้าหนี้แต่ละกลุ่มตามแผนครบแล้ว
ให้หนี้ทั้งหมดของเจ้าหนี้แต่ละกลุ่มรวมทั้งบรรดาดอกเบี้ยค้างจ่ายเป็นอันระงับสิ้นไป
และบริษัทจะไม่มีความผูกพันใดๆที่จะต้องชำระหนี้ต่อเจ้าหนี้แต่ละกลุ่มอีกต่อไป

2. การปรับโครงสร้างทุน

1.  ลดทุนจดทะเบียนและทุนชำระแล้ว

  1. โดยการตัดหุ้นสามัญจดทะเบียนที่ยังมิได้นำออกจำหน่าย 385,000,000 บาท

  2. ลดจำนวนหุ้นสามัญจดทะเบียนที่ชำระเต็มมูลค่าแล้วจาก 25,000,000 หุ้น เหลือ

2,500,000 หุ้น เป็นจำนวนเงินหลังลดทุนแล้ว 25,000,000 บาท

2.2 เพิ่มทุนจดทะเบียนและทุนชำระแล้ว

1.  เพิ่มทุนจดทะเบียนจำนวน 198,000,000 บาท แบ่งเป็น 19,800,000 หุ้น มูลค่าที่

ตราไว้หุ้นละ 10 บาท เพื่อรองรับการแปลงหนี้เป็นทุนของเจ้าหนี้กลุ่ม 4

  ภายหลังจากเพิ่มทุนดังกล่าว บริษัทจะมีทุนจดทะเบียนที่ออกและชำระเต็มมูลค่า

แล้วจำนวน 223,000,000 บาท แบ่งออกเป็น 22,300,000 หุ้น มูลค่าที่ตราไว้หุ้นละ 10 บาท

2. เพิ่มทุนจดทะเบียนอีกจำนวนไม่น้อยกว่า 200 ล้านบาท
เพื่อนำไปชำระหนี้เจ้าหนี้ตามแผนและเพื่อเป็นเงินทุนหมุนเวียนของบริษัท
โดยเสนอขายให้แก่ผู้ถือหุ้นเดิมหลังแปลงหนี้เป็นทุน
หากผู้ถือหุ้นเดิมหลังการแปลงหนี้เป็นทุนไม่ใช้สิทธิในการซื้อหุ้นดังกล่าว
ให้ผู้บริหารแผนเสนอขายให้แก่นักลงทุนประเภทเฉพาะเจาะจงไม่เกิน 35 ราย

 หรือหากสามารถกู้เงินจากแหล่งเงินใหม่เพียงพอต่อการชำระหนี้เจ้าหนี้ตามแผนและเพียงพอต่อเงินทุนหมุนเวียนของบริษัทแล้ว จะไม่เพิ่มทุนตามข้อนี้ หรืออาจเพิ่มทุนเพียงบางส่วนก็ได้ ทั้งนี้ให้อยู่ในดุลยพินิจของผู้บริหารแผน

2.3 ให้ผู้บริหารแผนดำเนินการโอนเงินสำรองตามกฎหมาย
ส่วนเกินและส่วนต่ำกว่ามูลค่าหุ้นเพื่อชดเชยผลขาดทุนสะสมของบริษัทได้
ภายใต้กฎหมายที่เกี่ยวข้องและใช้บังคับในขณะนั้น ภายใน 6 เดือน
นับจากวันที่ศาลมีคำสั่งเห็นชอบด้วยแผน

3. ความสำเร็จของแผน

แผนจะถือว่าบรรลุผลสำเร็จเมื่อมีเหตุการณ์ใดเหตุการณ์หนึ่งดังนี้

1. เมื่อบริษัทชำระหนี้ตามแผนแก่เจ้าหนี้ครบถ้วน

  2. งบการเงินของบริษัทที่ได้รับการสอบทานหรือตรวจสอบ แสดงให้เห็นว่ามูลค่าสินทรัพย์

  สูงกว่าหนี้สิน

จากแผนฟื้นฟูกิจการที่ศาลได้มีคำสั่งเห็นชอบด้วยแผนดังกล่าวข้างต้น
บริษัทมั่นใจว่าจะสามารถปฏิบัติตามแผนได้สำเร็จ
ซึ่งปรากฏตามงบการเงินฉบับตรวจสอบของผู้สอบบัญชี ณ วันที่ 31 ธันวาคม 2546
หลังจากบริษัทได้ปฏิบัติตามแผนไปบางส่วน ส่งผลให้ส่วนผู้ถือหุ้นของบริษัทมีจำนวน 359.66
ล้านบาท(จากเดิมปี 2545 ติดลบ 242.15 ล้านบาท) และมีกำไรสะสมจำนวน 129.66
ล้านบาท(จากเดิมปี 2545 ขาดทุนสะสม 981.48 ล้านบาท)

บริษัทได้ชำระหนี้เจ้าหนี้ทุกกลุ่มตามแผนครบถ้วนในวันที่ 9 มีนาคม 2547
และคาดว่าจะสามารถขอยกเลิกการฟื้นฟูกิจการต่อศาลล้มละลายกลางได้ภายในปี 2547